
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 31. oktobra noteikumos Nr. 624 "Datu izplatīšanas un pārvaldības platformas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2023. gada 31. oktobra noteikumos Nr. 624 "Datu izplatīšanas un pārvaldības platformas noteikumi"" (turpmāk – Noteikumu projekts) tiek izstrādāts, lai nodrošinātu tiesisko regulējumu jaunajām funkcionalitātēm, kuras izstrādātas Datu izplatīšanas un pārvaldības platformā (turpmāk - DAGR), kā arī, lai pilnveidotu tiesisko regulēju attiecībā uz personas datu apstrādi.
1.2. Mērķis
Mērķa apraksts
Nepieciešams noteikt tiesisko regulējumu:
- monitoringa pakalpojuma nodrošināšanai;
- vienkāršotai datu aprites nodrošināšanai, ja tā notiek vienas institūcijas ietvarā;
- testa datu videi;
- jauniem datu izplatīšanas kanāliem;
- datu centra pakalpojuma nodrošināšanai;
- attiecībā uz drošības auditiem.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
DAGR ir viena no valsts platformām, kuras mērķis ir informācijas automatizētas aprites un sadarbspējas uzlabošana valsts pārvaldē nodrošinot vairāku institūciju informācijas aprites un apstrādes funkciju un uzdevumu izpildi.  Valsts pārvaldei ir nodrošināta iespēja izvietot izplatīšanai potenciāli visu valsts iestāžu datus vienotā datu izplatīšanas platformā, kuru datu saņēmēji var izmantot, lai izgūtu datus no datu devēju informācijas sistēmām. DAGR nodrošina datu automatizētu apriti ne tikai starp valsts informācijas sistēmām, bet arī starp institūciju informācijas sistēmām, kā arī privāto tiesību juridisko personu informācijas sistēmām.
Problēmas un risinājumi
Problēmas apraksts
Uz doto brīdi ir identificēta nepieciešamība pilnveidot Ministru kabineta 2023. gada 31. oktobra noteikumos Nr. 624 "Datu izplatīšanas un pārvaldības platformas noteikumi" ietverto terminoloģiju, jo tā neatbilst esošajai situācijai datu pārvaldības jomā.
Risinājuma apraksts
Lai vienādotu terminoloģiju ar Ministru kabineta 2024. gada 6. februāra noteikumiem Nr. 89 "Valsts informācijas resursu, sistēmu un sadarbspējas informācijas sistēmas noteikumi" tiek noteikts termins "institūcija".
Tiek ieviesti jauni termini "atribūts" un "datu objekts" (aprakstāmie objekti ir, piemēram, persona (datu subjekts), lieta, notikums, process vai cita vienība), kuri praksē bieži tiek izmantoti informācijas un komunikācijas tehnoloģiju (turpmāk – IKT) vidē attiecībā uz informācijas resursu aprakstu.
Ņemot vērā, ka DAGR tiek izstrādāta jauna monitoringa funkcionalitāte, tiek ieviesti jauni termini "monitoringa dati" (ietver vismaz datu objekta identifikatoru, atribūta nosaukumu, kurā notikusi izmaiņa, izmaiņas veikšanas datumu un laiku) un "monitoringa pakalpojums". Monitoringa dati nav "žurnālfaili" Ministru kabineta noteikumu Nr. 397 "Minimālās kiberdrošības prasības" izpratnē. Monitoringa pakalpojuma kā DAGR komponentes žurnālfailu (auditācijas pierakstu) veidošana ir noteikta Ministru kabineta 2023. gada 31. oktobra noteikumu Nr. 624 "Datu izplatīšanas un pārvaldības platformas noteikumi" 11.5.apakšpunktā, bet to glabāšanas termiņš 47. un 48.punktā. Kā termins tiek izmantots "auditācijas pieraksti" atbilstoši normatīvajiem aktiem kiberdrošības jomā (Ministru kabineta noteikumi Nr. 442 "Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām"), kas bija spēkā uz minēto noteikumu izstrādes brīdi.
Monitoringa dati - dati par izmaiņu faktu attiecīgajā atribūtā. Monitoringa dati satur pazīmes, kas norāda uz atribūtiem, kuros notikušas izmaiņas, bet nesatur šo atribūtu vērtības.
Monitoringa pakalpojums – informācijas pakalpojums, kura rezultātā institūcijai, noslēdzot vienošanos ar datu devēju, datu saņēmējam tiek dota iespēja saņemt monitoringa datus un, ja institūcijai ir tiesības pēc monitoringa datu iegūšanas iegūt noteiktu atribūtu vērtības, tad arī attiecīgās atribūtu vērtības.
Problēmas apraksts
Nav noteiktas prasības attiecībā uz datu centriem, kuros ir izvietota DAGR.
Risinājuma apraksts
Tiek noteikts, ka DAGR tiek izvietots vismaz divos ģeogrāfiski nodalītos datu centros.
Problēmas apraksts
Saistībā ar personas datu apstrādi, datu devējiem šobrīd nav informācijas, kādos datu centros ir izvietota DAGR un attiecīgi viņu pārziņā esošie personas dati.
Risinājuma apraksts
Tiek noteikts, ka Valsts digitālās attīstības aģentūra (turpmāk - VDAA) kā DAGR pārzinis publicē DAGR pašapkalpošanās portālā informāciju par datu centriem, kuros izvietota DAGR.
Problēmas apraksts
Nav noteikta prasība attiecībā uz DAGR drošības auditiem.
Risinājuma apraksts
Tiek noteikta prasība VDAA veikt drošības auditu (tajā skaitā attiecībā uz personas datu apstrādi) vismaz vienu reizi gadā.
Ņemot vērā, ka DAGR atbilstoši Ministru kabineta noteikumiem Nr. 397 "Minimālās kiberdrošības prasības" ir A klases informācijas sistēma, audita tvērums un biežums tiek noteikts šo noteikumu 131.punktā. Atbildīgs par audita veikšanu ir DAGR pārzinis. Auditā netiks auditēti paši dati, bet gan sistēma kā tāda un saistītie apstrādes procesi. Līdz ar to datu devējiem tiks izsniegtas audita ziņojuma sadaļas, kuras skar konkrēti skarto datu apmaiņas/apstrādes procesu.
Par audita rezultātiem tiks informēti datu devēji. Informēšana par audita rezultātu ietver sevī vispārēju informāciju par atklātajiem riskiem un to novēršanas plāniem.
Problēmas apraksts
DAGR tiek izstrādāta jauna monitoringa funkcionalitāte, kurai nepieciešams noteikt tiesisko regulējumu.
Risinājuma apraksts
Lai nodrošinātu monitoringa funkcionalitātes izmantošanu DAGR, Valsts informācijas resursu, sistēmu un sadarbspējas informācijas sistēmā (turpmāk - VIRSIS) sākumā būs nepieciešams noslēgt attiecīgu elektronisko vienošanos (elektronisks dokuments atbilstoši Elektronisko dokumentu likumam) starp datu devēju un datu saņēmēju. Datu saņēmējs, atkarībā no VIRSIS vienošanās, var izgūt izmaiņu pazīmes un/vai izgūt izmaiņu pazīmēm atbilstošos aktuālos vai izmaiņu fiksēšanas brīdī saglabātos datus.
Noslēdzot elektronisko vienošanos VIRSIS saistībā ar monitoringa pakalpojuma izmantošanu:
- Monitoringa pakalpojuma gadījumā, kura rezultātā datu saņēmējam ir tiesības iegūt tikai monitoringa datus, uz DAGR tiks nodots izvēlēto monitorējamo atribūtu saraksts.
- Monitoringa pakalpojuma gadījumā, kad datu saņēmējam ir tiesības  pēc monitoringa datu iegūšanas saņemt arī papildu atribūtus, uz DAGR tiek nodots gan izvēlēto monitorējamo atribūtu saraksts, gan arī to atribūtu saraksts, kuru datu saņēmējs ir tiesīgs saņemt pēc monitoringa datu iegūšanas.
Ņemot vērā VIRSIS iesaisti monitoringa pakalpojuma nodrošināšanā, tiek virzīti arī grozījumi Ministru kabineta 2024. gada 6. februāra noteikumos Nr. 89 "Valsts informācijas resursu, sistēmu un sadarbspējas informācijas sistēmas noteikumi".
Monitoringa pakalpojums ļaus sekot līdzi izmaiņām datos datu saņēmēja noteiktiem datu kopas ierakstiem. Lai uzsāktu monitoringa pakalpojumu ir jānosaka, kura datu kopa kuras VIRSIS atļaujas ietvaros tiks monitorēta un jāizveido attiecīga monitoringa kopas konfigurācija DAGR. Pēc monitoringa kopas konfigurācijas izveides monitoringa datu kopai tiek pievienots to ierakstu identifikatoru saraksts, kas tiks monitorēts. Datu saņēmējs var iegūt tikai tos monitoringa datus, kuros parādās informācija par datu kopas ierakstiem, kuru dati ir mainījušies kopš brīža, kad ieraksta identifikators tika pievienots monitoringa kopai. Gadījumā, ja ieraksta identifikators vēlāk tiek izņemts no monitorējamo identifikatoru saraksta, informācijas par monitorējamā ieraksta izmaiņām uzkrāšana tiek pārtraukta, sākot ar brīdi, kad identifikators no kopas tika izņemts.
Monitoringa pakalpojuma dati tiks uzglabāti 12 mēnešus.
Problēmas apraksts
Spēkā esošais tiesiskais regulējums nenosaka kārtību gadījumiem, kad datu aprite tiek nodrošināta, izmantojot DAGR vienas institūcijas ietvaros, tādēļ nepieciešams precizēt normatīvo ietvaru šādiem gadījumiem.
Risinājuma apraksts
Tiek noteikts vienkāršots process gadījumiem, ja datu aprite izmantojot DAGR notiek vienas institūcijas ietvarā. Šādos gadījumos datu apriti var īstenot bez elektroniskās vienošanās, kas noslēgta VIRSIS. Šādai datu aprites nodrošināšanai nepieciešams izvērtēt DAGR izmantošanas lietderība.
Problēmas apraksts
Ieviešot monitoringa funkcionalitāti, DAGR tiek izveidota datu saņēmēja datu krātuve, kurai nepieciešams noteikt tās funkcijas, kā arī piekļuves tiesību un ierobežojumu kārtību attiecībā uz datiem, kas ievietoti šajā krātuvē.
Risinājuma apraksts
Tiek noteikts, ka datu saņēmēja datu krātuve nodrošina datu saņēmēja datu apstrādi monitoringa pakalpojuma nodrošināšanai un piekļuve šajā krātuvē esošajiem datiem ir atļauta tikai attiecīgajam datu saņēmējam.
Problēmas apraksts
Datu aprites nodrošināšanas procesā ir konstatēta nepieciešamība ieviest vienkāršotu risinājumu datu ielādei DAGR izmantojot noteiktus datņu formātus.
Risinājuma apraksts
Minētā funkcionalitāte ir izstrādāta kā jauns datu izgūšanas un ielādes kanāls. Institūcijām, kuras datus aktualizē reti vai tie tiek uzturēti ārpus informācijas sistēmas, neveidojot tehnoloģiski sarežģītu savienotāju tiks nodrošināta tehnoloģiski vienkāršots savienotāja risinājums datu izvietošanai DAGR. Šīs institūcijas DAGR varēs ielādēt savus datus izmantojot datnes (datņu formāti CSV (comma-separated values) vai JSON (comma-separated values)). Detalizētāka informācija par tehniskajiem risinājumiem saistībā ar datņu formātiem tiks iekļauta lietošanas rokasgrāmatā.
Problēmas apraksts
Lai mazinātu administratīvo slogu, kas saistīts ar atvērto un augstvērtīgo datu kopu izvietošanu izplatīšanai gan izmantojot Latvijas Atvērto datu portālu data.gov.lv (turpmāk - ADP) gan DAGR, kā arī, lai paaugstinātu datu izplatīšanas efektivitāti ADP, ir nepieciešama ADP un DAGR integrācija, lai nodrošinātu atvērto un augstvērtīgo datu kopu izplatīšanu izmantojot DAGR.
Risinājuma apraksts
Esošā kārtība ADP izmantošanai nemainīsies, taču parādīsies papildus iespēja izplatīt atvērtās un augstvērtīgās datu kopas izmantojot DAGR. DAGR nav paredzēts kā obligāts risinājums atvērto datu un augstvērtīgo datu kopu izplatīšanas veids. Funkcionalitāte neparedz datu ielādi no ADP uz DAGR vai DAGR izvietoto datu ielādi ADP. DAGR datu devējs varēs izmantot DAGR atvērto un augstvērtīgo datu kopu izplatīšanai. DAGR izveidotā funkcionalitāte nodrošinās iespēju metadatus un atvērtos datus sagatavot (aprakstīt) DAGR ietvaros, savukārt izvietojot datus DAGR tiks nodrošināta sasaiste ar ADP, kur atbilstošajā datu kopā tiks iekļauts DAGR izveidotais apraksts un nodrošināta saite uz DAGR ievietotajiem datiem – datu izgūšanas serviss (API (Application Programming Interface) pakalpe), datu saņemšanai izmantojot DAGR.
Problēmas apraksts
Informācijas sistēmu izstrādes procesā testa vidēm bieži nepieciešami citu informācijas sistēmu testa dati, proti, parauga vai imitācijas dati, ko izmanto, lai pārbaudītu vaicājumus, pārskatus vai sistēmas veiktspēju, neietekmējot reālus lietotāja datus un tie nesatur personu identificējošu informāciju, ierobežotas pieejamības informāciju un informāciju, kas skar komercnoslēpumu.
Risinājuma apraksts
Lai mazinātu administratīvo slogu informācijas sistēmu pārziņiem, kuru dati ir nepieciešami citām institūcijām, attiecīgie datu devēji brīvprātīgi varēs izmantojot DAGR izveidot (anonimizējot vai uzģenerējot līdzīgas struktūras datus) kā arī izvietot savus testa datus citu institūciju vajadzībām.
Datu saņēmējs, lai nodrošinātu testa datu apriti, izmantojot Datu izplatīšanas un pārvaldības platformu, par testa datu aprites apjomu un to saņemšanas nosacījumiem varēs vienoties ar datu devēju, izmantojot Valsts informācijas resursu, sistēmu un sadarbspējas informācijas sistēmā pieejamo funkcionalitāti. Tiesiskais pamats testa datu apritei var tikt norādīts potenciāli sniedzamais pakalpojums, funkcija vai uzdevums gadījumā, ja to neparedz spēkā esošie normatīvie akti.
Datu devējs testa datu izplatīšanai varēs izvēlēties vai nu DAGR testa vidi vai DAGR produkcijas vidi.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
ADP lietotāji
Ietekmes apraksts
Uzlabotas atvērto un augstvērtīgo datu kopu izgūšanas process.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Jaunās funkcionalitātes DAGR tiks izstrādātas Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" 2.1.3.1.i. investīcijas "Datu pieejamība, koplietošana un analītika" projekta "Vienotā datu koplietošanas platforma publiskā sektora un tautsaimniecības datu koplietošanai nacionāli un Eiropas datu telpas ietvaros, t. sk. ieviešot risinājumus datu depersonalizācijai, kā arī personas pārvaldītai un kontrolētai datu koplietošanai" ietvarā.
Projekts apstiprināts ar 2023. gada 27. jūnija (prot. Nr. 34 51. §) Ministru kabineta rīkojumu Nr. 400 "Par Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" 2.1.3.1.i. investīcijas "Datu pieejamība, koplietošana un analītika" projekta "Vienotā datu koplietošanas platforma publiskā sektora un tautsaimniecības datu koplietošanai nacionāli un Eiropas datu telpas ietvaros, t. sk. ieviešot risinājumus datu depersonalizācijai, kā arī personas pārvaldītai un kontrolētai datu koplietošanai" pases, centralizētās funkcijas vai koplietošanas pakalpojumu attīstības plāna apstiprināšanu".
Testa datu sagatavošanas funkcionalitātes izstrādes izmaksas sastāda 185 856 eur ar PVN, bet monitoringa funkcionalitātes izstrāde 329 313 eur ar PVN.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2024. gada 6. februāra noteikumos Nr. 89 "Valsts informācijas resursu, sistēmu un sadarbspējas informācijas sistēmas noteikumi"
Pamatojums un apraksts
DAGR izstrādātajai monitoringa pakalpojuma funkcionalitātes izmantošanai nepieciešams slēgt elektronisko vienošanos VIRSIS.
Atbildīgā institūcija
Viedās administrācijas un reģionālās attīstības ministrija
4.2. Cita informācija
Paralēli tiks virzīti grozījumi Ministru kabineta 2024. gada 6. februāra noteikumos Nr. 89 "Valsts informācijas resursu, sistēmu un sadarbspējas informācijas sistēmas noteikumi".
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Valsts digitālās attīstības aģentūra
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Visas institūcijas, kuras datu aprites nodrošināšanai izmanto DAGR
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Jā
	Uzlabots atvērto un augstvērtīgo datu kopu izgūšanas process.

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Jā
	Optimizēts risinājums datu aprites nodrošināšanai izmantojot DAGR vienas institūcijas ietvarā. Optimizēta testa datu nodrošināšana citām institūcijām. Varēs noslēgt standartizētu vienošanos par monitoringa pakalpojumu izmantojot DAGR.

	8. Cita informācija
	Nē
	-


7.5. Cita informācija
Cita informācija
Monitoringa pakalpojuma nodrošināšanai tiks izmantota elektroniskās vienošanās funkcionalitāte, kura tiek izstrādāta Valsts informācijas resursu, sistēmu un sadarbspējas informācijas sistēmā. Tas nodrošinās vienošanās slēgšanas optimizāciju, kuras finanšu ieguvumi aprakstīti Grozījumu Ministru kabineta 2024. gada 6. februāra noteikumos Nr. 89 "Valsts informācijas resursu, sistēmu un sadarbspējas informācijas sistēmas noteikumi" 25-TA-1915 anotācijas 7.4.apakšpunktā.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Jā
Apraksts
Tiek noteikts tiesiskais regulējums jaunām funkcionalitātēm, kuras ir izstrādātas DAGR.
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Pilnveidots regulējums attiecībā uz personas datu apstrādi DAGR. Datu devējs tiek informēts par trešajām pusēm (datu centri), kuros tiks izmitināts DAGR, kā arī tiek uzlikts pienākums VDAA kā DAGR pārzinim veikt drošības auditus (tajā skaitā personas datu apstrādes) un informēt datu devējus par rezultātiem.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

